cyanic-selkie/wikianc huggingface dataset:
Զանգվածային լրատվության միջոցներ
Զանգվածային/ լոկալ և մասնագիտացված լրատվամիջոցներ
Զանգվածային լրատվամիջոցները տարբերվում են լոկալ լրատվամիջոցներից նրանով, որ եթե զանգվածային լրատվամիջոցները ձգտում են ունենալ  լայն շուկա, ինչպես օրինակ երկրի ողջ բնակչությունը, լոկալ լրատվամիջոցները հեռարձակվում են շատ ավելի փոքր խմբերի և տարածքների համար և սովորաբար կենտրոնանում են տարածաշրջանային նորությունների, քան համաշխարհային  իրադարձությունների վրա։ Լրատվամիջոցների երրորդ տեսակը՝ մասնագիտացված լրատվամիջոցներն ունեն յուրահատուկ ժողովրդագրություն, որի մասին է վկայում հեռուստատեսությամբ մասնագիտացված ալիքների առկայությունը (սպորտային ալիքներ, պոռնոալիքներ, և այլն)։ Այս սահմանումները քարացած չեն, և շատ հնարավոր է, որ, օրինակ, լոկալ լրատվամիջոցները կատարեն համաշխարհային լրատվամիջոցներին բնորոշ գործառույթներ։ Որոշ լոկալ լրատվամիջոցներ, որոնք հետաքրքրված են պետական կամ նահանգային նորություններով, կարող են իրենց հետազոտական լրագրությունը զարգացնել և   առաջնությունը ավելի շատ  տալ ազգային քաղաքականությանը, քան տարածաշրջանային նորություններին։ Ամերիկյան թերթերից մեկի՝  The Guardian-ի օրինակը ցույց է տալիս, թե ինչպես տարածաշրջանային  թերթը, որը նախկինում հայտնի է եղել  Manchester Guardian անունով,  այսօր համազգայնորոն հարգված և ընդունված թերթ է ։
Հեռարձակում
Հեռարձակման մեջ բովանդակության հաջորդականությունը կոչվում է ծրագիր։ Տեխնոլոգիական ջանքերի շնորհիվ ձևավորվել են մի շարք տեխնիկական տերմիններ և ժարգոն։
Մալուխային հեռուստատեսային ծրագրերը հաճախ հեռարձակվում են ռադիոյի և հեռուստատեսության ծրագրերի հետ մեկտեղ, բայց դրանք ունեն ավելի սահմանափակ լսարան։ Կոդավորելով ազդանշանները և պահանջելով մալուխի փոխանցման արկղ՝ մալուխը նաև հնարավորություն է տալիս բաժանորդագրվել ինչ-որ ալիքների կամ օգտվել յուրաքանչյուր դիտման համար վճարովի ծառայություններից։
Հեռարձակող կազմակերպությունը կարող է միաժամանակ հեռարձակել տարբեր ծրագրեր`տարբեր ալիքների միջոցով, օրինակ` BBC One և Two: Մյուս կողմից, երկու և ավելի կազմակերպություններ կարող են կիսել ալիքը  և կազմակերպություններից  յուրաքանչյուրը կարող է օգտագործել դա օրվա կոնկրետ հատվածում։ Թվային ռադիոն և թվային հեռուստատեսությունը նույնպես  կարող են տարբեր ալիքներով  հեռարձակել բազմաթիվ ծրագրեր, որոնք ներառված են միևնույն ժանրի մեջ։
Երբ հեռարձակումը կատարվում է համացանցով, հաճախ օգտագործվում է «վեբքաստինգ» հասկացությունը։ 2004 թվականին նոր երևույթ արձանագրվեց. մի շարք տեխնոլոգիներ միավորվեցին`ձևավորելով փոդքաստինգ (թվային վիդեո և աուդիո ֆայլեր, որոնք օգտատերը կարող է ներբեռնել և լսել)։ Փոդքաստինգը ոչ սինխրոն հեռարձակման միջոց է։ Ադամ Քարրին և նրա հետևորդները փոդքատինգի հիմնական ջատագովներն են։
Ֆիլմ
«Ֆիլմ» տերմինը ներառում է ինչպես անհատական ծրագրեր, այնպես էլ ոլորտն, ընդհանրապես։ Անվանումը ծագում է լուսանկարչական ֆիլմից, որը պատմականորեն եղել է ձայնագրման և շարժական պատկերների ցուցադրման հիմնական միջոց։ Շատ այլ տերմիններ կան ֆիլմի համար, ինչպես օրինակ՝ շարժական պատկերներ (կամ պարզապես պատկերներ և պատկեր), արծաթե էկրան, ֆոտոխաղեր, կինոթատրոն, նկարների շոուներ, կինո։
Ֆիլմերն արտադրվում են ձայնագրելով մարդկանց և օբյեկտները ֆոտոխցիկի միջոցով կամ ստեղծելով դրանք՝ օգտագործելով անիմացիոն տեխնիկա և հատուկ էֆեկտներ։ Ֆիլմերը ներառում են մի շարք անհատական շրջանակներ, բայց երբ այս պատկերները ցուցադրվում են արագ հերթականությամբ, շարժման ցնորք է ձևավորվում։ Շրջանակների միջև տատանումը նկատվում  է մի էֆեկտի շնորհիվ, որը կոչվում է տեսողական հաստատունություն, որի միջոցով աչքը պահպանում է տեսողական իմիջը աղբյուրի անհետանալուց մեկ վայրկյան հետո։ Մեծ կարևորություն ունի նաև այն, թե ինչն է պատճառ հանդիսանում շարժման ընկալման համար. այս հոգեբանական էֆեկտը կոչվում է բետա շարժում։
Շատերը ֆիլմը համարում են արվեստի կարևոր տեսակ. ֆիլմերը զվարճացնում են, կրթում, լուսավորում և ոգեշնչում լսարանին։ Ցանկացած ֆիլմ կարող է դառնալ համաշխարհային գրավչություն, հատկապես եթե ունի կրկնօրինակում կամ սուբտիտրեր, որոնք թարգմանում են ֆիլմի հիմնական հաղորդագրությունը։ Ֆիլմերը նաև արտիֆակտ են, այսինքն՝ ստեղծված որոշակի մշակույթների կողմից, որոնք արտացոլում են այդ մշակույթները և իրենց հերթին ազդում դրանց վրա։
Վիդեո խաղեր
Վիդեո խաղը համակարգչի կողմից վերահսկվող խաղ է, որում վիդեո ցուցադրության սարքերը՝ մոնիտորը կամ հեռուստացույցը հետադարձ կապի հիմնական սարքերն են։ «Համակարգչային խաղ» տերմինը նաև ներառում է խաղեր, որոնք ցուցադրում են միայն տեքստ կամ որոնք կիրառում են այլ մեթոդներ, ինչպիսիք են՝ ձայնը կամ  վիբրացիան, բայց կան շատ քիչ նոր խաղեր, որոնք պատկանում են այս կատեգորիային։ Միշտ պետք է լինեն որոշ տեսակի մուտքային սարքեր, որոնք  սովորաբար կոճակի, խաղաղեկի համակցություն են ( արկադային խաղերում), ստեղնաշարի և մկնիկի համակցություն (համակարգչային խաղեր), վերստուգիչ կամ վերոնշյալներից ցանկացածի համակցություն։ Նաև այլ տիպի էզոթերիկ սարքեր են օգտագործվում մուտքի համար։ Սովորաբար կան խաղի  կանոններ և նպատակներ, բայց որոշ խաղերում խաղացողն ազատ է անել այն, ինչ ցանկանում է վիրտուալ աշխարհի սահմաններում։
Ընդհանուր առմամբ, « արկադային խաղ » են կոչվում այն խաղերը, որոնք նախագծված են «յուրաքանչյուր օգտագործման համար վճարել և խաղալ» հիմքով։ Համակարգչային  խաղը խաղում են անձնական համակարգիչներով։ « Վահանակով խաղը »  խաղում են սարքի միջոցով, որը նախատեսված է ստանդարտ հեռուստացույցի սարքին միացնելու համար։ Վիդեո խաղեր կարելի է խաղալ նաև առաջնակակարգ հաշվիչներով, հեռախոսներով, գրպանի անձնական համակարգիչների և այլնի  միջոցով։
Աուդիո ձայնագրություն և վերատադրություն
Ձայնագրությունը և վերարտադրությունը ձայնի էլեկտրական կամ մեխանիկական վերստեղծումն է կամ ուժգնացումը, որը հաճախ հնչում է որպես երաժշտություն։ Սա ընդգրկում է   այնպիսի աուդիո սարքերի օգտագործում, ինչպիսիք են՝ բարձրախոսը, ձայնագրող սարքերը, խոսափողը։ Ֆոնոգրաֆի հայտնաբերման  վաղ շրջանից մեխնիկական  տեխնիկայի օգտագործումը նպաստեց էլեկտրական ձայնագրությունների հայտնաբերմանը, 78 ձայնագրությունների ստեղծման. մագնիսական մետաղական ձայնագրիչին փոխարինելու եկավ մագնիտոֆոնը։ 1960-ական աններին կոմպակտ սկավառակի հայտնաբերումը խթանեց երաժշտական  ձայնագրությունների տարածմանը, թվային ձայնագրությունների հայտնաբերմանը, և 1983 թվականին կոմպակտ սկավառակը նպաստեց որակի առումով հսկայական փոփոխությունների։
Ալբոմը թեմատիկ ecahdsd առումով միմյանց հետ կապված աուդիո ձայնագրությունների  հավաքածու է, որը թողարկվում է, ներկայացվում հասարակությանը, սովորաբար գովազդի ձևով։
Ձայնագրման ալբոմ տերմինը ծագել է այն փաստից, որ 78 ֆոնոգրաֆի սկավառակի ձայնագրությունները պահվել են միասին, մի գրքի մեջ, որը նման է լուսանկարների ալբոմի։ Ձայնագրությունների առաջին  հավաքածուն, որը կոչվում է «Ալբոմ», Չայկովսկու Nutcracker Suite-ն է, որը թողարկվել է 1909 թվականի ապրիլին՝ 4 սկավառակի տեսքով՝ Օդեոն ձայնագրությունների կողմից  ։ Այն վաճառվել է 16 շիլինգով՝ ժամանակակից դրամական միավորով՝ 15 ֆունտ ստերլինգ։
Երաժշտական վիդեոն (նաև պրոմո) կարճամետրաժ ֆիլմ կամ վիդեո է, որն ուղեկցվում է երաժշտական հատվածներով, սովորաբար երգով։ Ժամանակակից երաժշտական վիդեոները հիմնականում ստեղծվում և օգտագործվում են որպես շուկայական գործիք՝ երաժշտական ձայնագրությունների վաճառքը խթանելու նպատակով։ Չնայած երաժշտական վիդեոների ծագումը ավելի վաղ է եղել, դրանք մեծ տարածում են գտել 1980-ական թվականներին, երբ երաժշտական հեռուստատեսային ձևաչափերը հիմնվեցին դրա վրա։ 1980-ական թվականներին «ռոք վիդեո» տերմինը հաճախ կիրառվում էր նկարագրելու ներկայացման այս ձևը, չնայած տերմինը հետագայում սխալ իմաստով սկսեցին կիրառել։
Երաժշտական վիդեոները կարող են իրենց մեջ ներառել ֆիլմարտադրության բոլոր տեսակները, այդ թվում՝ անիմացիա, կենդանի գործողություններ, փաստավավերագրական ֆիլմեր և ոչ պատմողական, աբստրակտ ֆիլմ։
Համացանց
Համացանցը/ ինտերնետը (հայտնի է նաև «ցանց» կամ «վեբ» անուններով) զանգվածային լրատվամիջոցների ավելի գրավիչ միջոց է, և կարող ենք կարճ տարբերակով այն նկարագրել որպես «ցանցերի ցանց»։ Այն համաշխարհային, համընդհանուր, փոխկապակցված համակարգիչների հասանելի ցանց է, որը փոխանցում է տեղեկատվությունը փաթեթային միացման միջոցով՝ օգտագործելով համացանցի արձանագրությունը։ Այն բաղկացած է միլիոնավոր ավելի փոքր ներքին, ակադեմիական, բիզնես և կառավարական ցանցերից, որոնք միասին կրում են զանազան տեղեկատվություն և ծառայություններ, ինչպիսիք են՝ էլեկտրոնային հասցե, առցանց զրուցարան, ֆայլերի փոխանցում, փոխկապակցված վեբ կայքեր ու համաշխարհային ցանցի այլ փաստաթղթեր։
Ինտերնետը և համաշխարհային ցանցը հոմանիշներ չեն. ինտերնետը փոխկապակցված համակարգիչների ցանցի համակարգ է՝ միացված պղնձե լարերով, թելքաօպտիկական մալուխներով, անլար կապով և այլն։ Համաշխարհային ցանցը/վեբը ներառում է փոխկապակցված փաստաթղթերն ու նյութերը, որոնք կապված են հիպերհղումներով կամ URL-ով։
Համաշխարհային ցանցի մուտքը 20-րդ դար նշանավորեց մի ժամանակաշրջան, որում անհատները կարող էին ունենալ հայտնի դառնալու, հրապարակայնորեն ներկայանալու բոլոր հնարավորությունները, ինչպես զանգվածային լրատվամիջոցների դեպքում։ Վեբկայքին տիրապետող յուրաքանչյուր ոք ունի մեծ ներուժ դիմելու գլոբալ լսարանին։ Չնայած տեղեկատվության հսկայական ծավալին, պատկերների և մեկնաբանությունների հասանելի լինելուն՝ հաճախ դժվար է որոշել, թե որքանով է վեբ էջերում պարունակվող տեղեկատվությունը հուսալի և իրական (որոշ դեպքերում քո կողմից հրատարակված)։ Համացանցի գյուտը նաև թույլ է տալիս, որ հրատապ նորությունները տարածվեն աշխարհով մեկ րոպեների ընթացքում։ Այս ակնթարթային, ապակենտրոնացված հաղորդակցության արագ աճը հավանաբար կփոխի զանգվածային լրատվությունը և դրա հարաբերությունը հասարակության հետ։
«Հատվող մեդիա» հասկացությամբ ենք ներկայացնում այն երևույթը, երբ միևնույն հաղորդագրությունը տարածվում է տարբեր մեդիա- ալիքների միջոցով։ Նման գաղափարը լուրերի արդյունաբերության մեջ հայտնի է «կոնվերգենցիա» անվամբ։ Շատ հեղինակներ հատվող մեդիա ասելով ի նկատի ունեն այն, որ մեդիան կարող է հրատարակել իր տեղեկատվությունը և՛ տպագիր, և՛ առցանց։ Անլար սարքերի աճող թիվը,փոխադարձ անհամատեղելի տեղեկատվությունը առավել դժվարացնում են « ստեղծիր մեկ անգամ, հրատարակիր շատ» նպատակի իրագործումը։
Համացանցն արագորեն դառնում է զանգվածային լրատվամիջոցների կենտրոնը։ Ամեն ինչ հասանելի է դառնում համացանցի միջոցով։ Թերթ վերցնելու կամ ժամը տասի նորությունները դիտելու փոխարեն, մարդիկ կարող են մտնել համացանց և ստանալ այն նորությունները, որոնք իրենք ցանկանան և երբ ցանկանան։ Օրինակ՝ շատ աշխատողներ համացանցի միջոցով լսում են ռադիո այն ժամանակ, երբ աշխատում են։
Նույնիսկ կրթական համակարգն է հենվում համացանցի վրա։ Ուսուցիչները կարող են կապվել ողջ դասարանի հետ՝ ուղարկելով մեկ էլեկտրոնային նամակ։ Նրանք կարող են ունենալ վեբ էջեր, որտեղ աշակերտները կարող են ստանալ դասի ընդհանուր նկարագիրը կամ հանձնարարություններ։ Որոշ դասարաններ ունեն բլոգներ, և աշակերտներից պահանջվում է շաբաթական հրապարակումներ անել, որի համար նրանք գնահատվում են։
Բլոգներ
Բլոգգինգը ևս դարձել է մեդիայի ամենատարածված ձևերից մեկը։ Բլոգը վեբկայք է, որը սովորաբար գործարկվում է անհատի կողմից կանոնավոր մեկնաբանությունների, իրադարձությունների նկարագրությունների տեսքով կամ ինտերակտիվ մեդիայի միջոցով, ինչպիսիք են՝ նկարներն ու վիդեոները։ Գրառումները սովորաբար ցուցադվում են հակառակ ժամանակագրական կարգով. ամենավերջին հրապարակումները ցուցադրվում են վերևում։ Շատ բլոգներ կոնկրետ թեմայի վերաբերյալ նորություններ և մեկնաբանություններ են ներկայացնում, մինչդեռ մյուսները գործառնում են որպես անձնական առցանց օրագրեր։ Տիպիկ բլոգը ներառում է տեքստ, նկարներ և այլ պատկերներ, ինչպես նաև այլ բլոգների, վեբկայքերի հղումներ։ Շատ բլոգների կարևոր առանձնահատկությունն այն է, որ ընթերցողները հնարավորություն ունեն թողնել մեկնաբանություններ:Բլոգների մեծամասնությունը հիմնականում տեքստային են, չնայած կան նաև բլոգներ, որոնք կենտրոնանում են արվեստի (արթլոգ), լուսանկարների(Ֆոտոբլոգ), վիդեոների(վլոգ), երաժշտության (MP3 բլոգ), աուդիոյի (պոդքաստինգի) վրա, ոորնք սոցիալական մեդիայի ավելի լայն ցանցի մասն են կազմում։ Միկրոբլոգգինգը բլոգգինգի մեկ այլ տեսակ է, որը բաղկացած է շատ կարճ հրապարակումներով բլոգներից։
Կոտանտեն
Կոտանտեն (Cotentin, Cotentîn), թերակղզի Ֆրանսիայի հյուսիս-արևմուտքում։ Ողողվում է Լա Մանշ նեղուցի ջրերով։ Երկարությունը շուրջ 100 կմ է, բարձրությունը՝ մինչև 191 մ։ Նավահանգիստը Շերբուրն է։
Զանգվածային լրատվության միջոցներ
RSS թարմացումներ
RSS-ը լուրերի կայքերը միավորող ձևաչափ է, որն իր մեջ ընդգրկում է հիմնական լուրերի կայքերը, անձնական բլոգները։ Սա ցանցային թարմացումների մի ընտանիք է, որը հաճախակի հրապարակում է թարմեցված նյութեր, ինչպես օրինակ՝ բլոգային գրառումներ, նորությունների վերնագրեր և պոդքաստներ։ RSS-ը հնարավորություն է տալիս մարդկանց տեղեկատվություն ստանալ վեբ կայքերից՝ հատուկ ծրագրերի կամ ֆիլտրված ցուցադրումների միջոցով։
Փոդքասթ
Հիմնական հոդված՝ Փոդքասթ
Կոտանտեն
Անվանում
Մ․ թ․ ա․ 3-րդ դարում Կոստանտիոս Քլորոսը, որն այն ժամանակ Գալլիայի և Բրիտանիայի հռոմեական փոխարքան էր, այս թերակղզուց անցավ Բրիտանիա։ Այստեղ նրա անունով կոչվող մի ամրություն, որի անվանումը հետագայում տարածվեց ամբողջ թերակղզու վրա։ Հայտնի է նաև Նորմանդիա անունով ։
Ծանոթագրություններ
Կատեգորիա:Եվրոպայի թերակղզիներ Կատեգորիա:Ֆրանսիայի թերակղզիներ
Զանգվածային լրատվության միջոցներ
Փոդքասթ
Փոդքասթը թվային մեդիա ֆայլերի շարք է, որը տարածվում է համացանցում և նվագարկման հնարավորություն է տալիս դյուրակիր մեդիա նվագարկիչների և համակարգիչների վրա։ Փոդքասթ տերմինը, ինչպես հեռարձակումը, կարող է վերաբերել կամ բովանդակությանը կամ այն մեթոդին, որի միջոցով այն միավորվում է. վերջինս հաճախ անվանվում է նաև փոդքասթինգ։ Փոդքասթի ստեղծողը կամ հեղինակը հաճախ անվանվում փոդքասթեր։
Հեռախոս
Հիմնական հոդված՝ հեռախոսային միջոցներ
Հեռախոսը ստեղծվել է Ճապոնիայում 1979 թվականին, բայց այն որպես զանգվածային հաղորդակցության միջոց կիրառվել է 1988 թվականից, երբ առաջին բեռնվող զանգերը ստեղծվեցին Ֆինլանդիայում։ Շուտով հեռախոսները համալրվեցին հաղորդակցության ապահովման նոր ձևերով՝ հուշատախտակներվ և այլ դյուրակիր սարքերով, և այսօր հեռախոսների վրա ծախսված միջոցների ընդհանուր արժեքը մեծապես գերազանցում է համացանցի վրա ծախսված միջոցները և արժեր մոտ 31 միլիարդ դոլար 2007 թվականին:(ըստ ոչ պաշտոնական տեղեկությունների)։ Հեռախոսային միջոցները ներառում են շուրջ 8 միլիարդ դոլար արժողությամբ հեռախոսային երաժշտություն (զանգի մեղեդիներ, ետզանգի մեղեդիներ,MP3 ֆայլեր, կարաոկե, երաժշտություն պարունակող վիդեոներ և այլն), մոտ 5 միլիարդ դոլար արժողությամբ հեռախոսային խաղեր, զանազան նորություններ, զվարճանք և գովազդային ծառայություններ։ Ճապոնիայում հեռախոսների գրքերը այնքան հայտնի են, որ 10 ամենաշատ սպառվող տպագրված գրքերից 5-ը հեռախոսների գրքեր էին։
Համացանցի նման հեռախոսը ևս ինտերակտիվ միջոց է, բայց նրա հասանելիության մակարդակը շատ ավելի բարձր է. 2007 թվականի տվյալներով 3.3 միլիարդ մարդ օգտվում է հեռախոսից, իսկ համացանցից օգտվողների թիվը 1.3 միլիարդ է։ Համացանցում էլեկտրոնային հասցեի միջոցով է իրականացվում անձնական հաղորդագրության ծառայությունը, իսկ հեռախոսով տեքստային հաղորդագրությունների՝ SMS -ի ծառայությունը օգտագործվում է շուրջ 2.4 միլիարդ մարդու կողմից։ Գործնականում համացանցային բոլոր ծառայությունները կան կամ ունեն համանման ծառայություններ հեռախոսի մեջ՝ որոնման համակարգից մինչև խաղեր, վիրտուալ աշխարհներ և բլոգներ։ Հեռախոսն ունի մի շարք յուրօրինակ առավելություններ, որոնք դարձնում են հեռախոսը ավելի հզոր հաղորդակցության միջոց, քան հեռուստացույցը կամ համացանցը, վերջինս կարող է գործարկվել նաև հեռախոսի միջոցով:Հեռախոսը միակ հաղորդակցության միջոցն է, որն ունի ներկառուցված վճարային ալիքներ, որոնք մատչելի են ցանկացած օգտատերի առանց որևէ կրեդիտայի քարտի, հաշիվների կամ նույնիսկ տարիքայի սահմանափակման։ Հեռախոսը հաճախ անվանվում է 7-րդ զանգվածային լրատվամիջոց կամ 4-րդ էկրան (եթե հաշվի առնենք կինոթատրոնը, հեռուստացույցը և համակարգիչների էկրանները) կամ 3-րդ էկրան (հաշվելով միայն հեռուստացույցն ու համակարգիչը)։
Ամսագիր
Ամսագիրը պարբերական հրատարակում է, որը պարունակում է մի շարք հոդվածներ։
Ամսագրերը կարող են հրատարակվել ամեն շաբաթ, երկու շաբաթը մեկ, ամեն ամիս, ամեն երկամսյակը կամ եռամսյակը մեկ՝ ամսաթիվը նշված կազմի վրա։ Նախօրոք գրվում է այն օրվա ամսաթիվը, երբ պետք է հրատարակվի ամսագիրը:Դրանք սովորաբար տպագրվում են գունավոր թղթի վրա, որի եզրերը շրջանակված են փափուկ կազմով։
Ամսագրերը բաժանվում են երկու լայն կատեգորիաների՝ ապառողական ամսագրեր և բիզնես ամսագրեր։ Գործնականում, ամսագրերը պարբերականների ենթախումբ են, որոնք առանձնացված են գիտական, գեղարվեստական, ակադեմիական կամ հատուկ ոլորտներով հետաքրքրված հրատարակողների կողմից։ Նշված ոլորտների վերաբերյալ ամսագրերը կարելի է ձեռք բերելմիայն բաժանորդագրման միջոցով. այս ամսագրերը ավելի թանկ են, դրանց շրջանառությունը սահմանափակ է և ունեն քիչ գովազդ կամ որևէ գովազդ չունեն։
Ամսագրերը կարող են դասակարգվել որպես՝
Արտաքին մեդիա
Արտաքին մեդիան զանգվածային լրատվամիջոցների մի ձև է, որն ընդգրկում է գովազդային վահանակներ, նշաններ, պլակատներ, որոնք տեղակայված են առևտրայի շենքերի/ օբյեկտների ներսում և դրսում։ Շատ առևտրային գովազդատուներ օգտագործում են զանգվածային լրատվամիջոցների այս ձևը սպորտային ստադիոններում գովազդների ժամանակ։ Ծխախոտ և ալկոհոլ արտադրողները լայնորեն կիրառել են գովազդային վահանակներ և արտաքին մեդիայի այլ միջոցներ։ Այնուամենայնիվ, 1998 թվականին ԱՄՆ իշխանության և ծխախոտի արտադրության միջև կնքված համաձայնագրի արդյունքում արգելվեց ծխախոտի վերաբերյալ գովազդայի վահանակների տեղադրումը։ 1994 թվականին Չիկագոյում Դիանա Հակբարֆը և իր գործընկերները բացահայտել են, որ ծխախոտ և ալկոհոլ գովազդող վահանակները հիմնականում կենտրոնացած են աղքատ շրջաններում։ Ուրբանիզացված քաղաքաներում ալկոհոլի և ծխախոտի գովազդային վահանակները ավելի շատ կենտրոնացած են Աֆրո-ամերիկյան հատվածներում, քան սպիտակամորթների շրջանում։
Նպատակներ
Զանգվածային լրատվամիջոցները պարունակում են ավելին, քան պարզապես նորություններ, չնայած դա երբեմն սխալ է ընկալվում։ Զանգվածային լրատվամիջոցները կարող են կիրառվել տարբեր նպատակներով՝
Արտաքին հղումներ
Կատեգորիա:Զանգվածային լրատվամիջոցներ Կատեգորիա:Հասարակական կարծիք
Կաննա հնդկական
Կաննա հնդկական, կաննաազգիների ընտանիքին պատկանող բազմամյա, կոճղարմատավոր ծաղկաբույս։ Հայրենիքը Հնդկաստանն է։
Նկարագրություն
Տերևները խոշոր են, բրոնզակարմրավուն, կանաչ և կապտավուն՝ մինչև 50 սմ երկարությամբ և 25 սմ լայնությամբ։ Ծաղիկները խոշոր են՝ հավաքված հասկանման ծաղկաբույլերում, կարմիր, վարդագույն կամ դեղին։ Պսակաթերթերի վրա երբեմն լինում են բծեր կամ շերտիկներ։ Ծաղկաբույլերը բացվում են ուղղաձիգ ցողունների գագաթին։
Բազմանում է կոճղարմատների բաժանման և սերմերի ցանքի միջոցով։ Հայաստանի պայմաններում կոճղարմատները բաց գրունտում ձմռանը ցրտահարվում են այդ պատճառով բույսը պահում են 5°-6 °C պայմաններում։ Ցանքը կատարում են փետրվար-մարտ ամիսների։ Ծիլերը երևում են 20-25 օր հետո։ Սերմնաբույսերը մեկական տնկում են թաղարներում։ Մայիսիսն բույսերը տեղափոխում են ջերմոց։
Ջերմասեր բույս է։ Տնկում են ցրտահարությունների վտանգը անցնելուց հետո։ Լավ է աճում տաք, արևոտ ու լուսավոր, չափավոր խոնավ, սննդանյութերով հարուստ փուխր, ստրուկտուրային հողերում։ Տնկում են բույսը բույսից 50-70 սմ հեռավորության վրա։
Օգտագործում են միայնակ տնկումներում (սոլիտեր) և խոշոր խմբեր ստեղծելու համար։ Տարածված տեսակներն են՝
Ծանոթագրություններ
Կատեգորիա:Ծաղկաբույսեր Կատեգորիա:Աստղածաղկազգիներ Կատեգորիա:1753 թվականին նկարագրված բույսեր
Ռաքհի Գուլզար
Ռաքհի Գուլզար (հինդի` राखी गुलज़ार, իրական անունը` Ռաքհի Մաջումդար, հաճախ հանդես է գալիս պարզապես Ռաքհի անունով, ), հնդիկ դերասանուհի։ Հիմնականում նկարահանվել է հինդի լեզվով ֆիլմերում։ Ստեղծագործական կյանքի 50 տարիների ընթացքում նկարահանվել է մոտ 100 ֆիլմում։ Ազգային կինոմրցանակի դափնեկիր է և արժանացել է Filmfare Awards մրցանակի՝ կանացի լավագույն դերի, ինչպես նաև կանացի երկրորդ պլանի լավագույն դերի համար։ Պարգևատրվել է Հնդկաստանի կառավարական Պադմա Շրի պարգևով։
Կենսագրություն
Ռաքհին ծնվել է բենգալյան ծագմամբ բրահմանների ընտանիքում։ Նրա հայրը Արևելյան Պակիստանում հաջողակ գործարար էր, սակայն Հնդկաստանի բաժանումից հետո ստիպված էր բնակություն հաստատել Արևելյան Բենգալիայում։ Իր սկզբնական կրթությունը Ռաքհին ստացել է ծննդավայրի օրիորդաց դպրոցում։ Երբ լրացել է 16 տարին, նրան ամուսնացրել են, սակայն երկու տարի անց ամուսնալուծվել է և հաց վաստակելու նպատակով Ռաքհին որպես օգնական աշխատանքի է անցել բենգալյան հայտնի դերասանուհի Սանդհյա Ռոյի մոտ։ Վերջինս օգնել է նրան իր առաջին քայլերը կատարելու կինոյում։ Նրանք միասին նկարահանվել են «Baghini» (1968 թ.) կինոնկարում։
Ռաքհիի կինոդեբյուտը կայացել է 1967 թվականին «Badhu Bharan» ֆիլմում, իսկ առաջին բոլիվուդյան ֆիլմը «Կործանված կյանք» (1970 թ.) կինոնկարն էր, որտեղ նրա խաղընկերը Դհարմենդրան էր։ 1971 թվականին նա հանդես եկավ «Պարկեշտուհին» ֆիլմում ` կատարելով երկակի դեր, որտեղ նրա խաղընկերը Շաշի Կապուրն էր։ Նրա ֆիլմերի հաջողությունը երաշխիք էր, որպեսզի նա հաստատվեր գլխավոր հերոսուհիների կերպարներ կերտելու գործընթացում։ 1972 թվականին նկարահանված «Ռեշման և Շերան» կինոնկարը, որտեղ Ռաքհին հանդես էր եկել ոչ մեծ դերով, ցուցադրվել է 1972 թվականի Բեռլինի կինոփառատոնում։ Նույն թվականին նկարահանված «Քարը` սրտին» կինոնկարում Ռաքհիի խաղընկերներն էին Շարմիլա Թագորն ու Ռաջեշ Կհաննան։ Չնայած Ռաքհիի դերը այդ ֆիլմում երկրորդական էր, սակայն հատկապես նրա կատարումն էր հատկանշական, որին հետևեցին պարգևներն ու մրցանակները։ Այդ ֆիլմից հետո ռեժիսոր Յաշ Չոպրան Ռաքհիին հրավիրեց նկարահանվելու ևս չորս ֆիլմում։
1976 թվականին Ռաքհին նկարահանվեց «Tapasya» կինոնկարում, որը նրան բերեց իր միակ Filmfare Award մրցանակը՝ կանացի լավագույն դերի համար։ Այդ տարիներին դերասանուհին խնդիրներ ուներ ալկոհոլի հետ կապված, որի հետևանքով օրեցօր կորցնում էր նախկին գեղեցկությունն ու գեղեցիկ կազմվածքը։ Նրա վերջին ֆիլմը, որում կերտել էր գլխավոր հերոսուհու կերպարը՝ «Հալչող ամպեր» (1985 թ.) կինոնկարն էր։ Շաշի Կապուրի հետ Ռաքհին նկարահանվել է «Պարկեշտուհին» (1971 թ.), «Սերը կյանք է» (1976 թ.), «Անցյալի ստվերում» (1977 թ.), «Խաբուսիկ երջանկություն» (1981 թ.), «Սիրո մեծ ուժը» (1984 թ.) և այլ ֆիլմերում։ Ամիթաբհ Բաչչանի հետ նկարահանվել է «Շիվա աստծո եռաժանին» (1978 թ.), «Ճակատագրի տիրակալը» (1978 թ.), «Երդումներ և խոստումներ» (1978 թ.), «Սև քարը» (1979 թ.), «Շակտի» (1982 թ.) և այլ ֆիլմերում։ 1981 թվականին Նարգիսի խնդրանքով նկարահանվել է «Ռոկի» կինոնկարում ` Սանջայ Դատի հետ միասին, քանի որ Նարգիսը վատառողջ էր և չէր կարող նկարահանվել որդու հետ միասին։ Հաջորդ տարիների նրա ֆիլմերից են «Ռամ և Լակհան» (1989 թ.), «Խաղ մահվան հետ» (1993 թ.), «Չարագործը» (1993 թ.), «Կարանն ու Արջունը» (1995 թ.), «Սահման» (1997 թ.) և այլն։ Վերջին անգամ Ռաքհին նկարահանվել է 2003 թվականին՝ «Հայելին ճաքել է» ֆիլմում, որը նրան բերեց Ազգային կինոմրցանակ։
Անձնական կյանքը
16 տարեկանում Ռաքհին ամուսնացել է բենգալյան ռեժիսոր Աջոյ Բիսվասի հետ, սակայն երկու տարի անց ամուսնալուծվել են։ Երկրորդ անգամ Ռաքհին ամուսնացել է 1973 թվականին՝ ռեժիսոր, սցենարիստ և բանաստեղծ Գուլզարի հետ։ Նույն թվականին ծնվել է նրանց դուստրը՝ այժմ ռեժիսոր Մեգհնա Գուլզարը։ Մեկ տարի անց նրանք ամուսնալուծվել են, իսկ դուստրը մնացել է ապրելու հոր մոտ։ 11 տարեկանում արդեն դուստրը փոխադրվել է ապրելու մոր մոտ։
Ծանոթագրություններ
Կատեգորիա:Հնդիկ դերասանուհիներ
Լուկրեցիա Բորի
Լուկրեցիա Բորի (Lucrezia Bori, Lucrecia Borja y González de Riancho, ), իսպանացի օպերային լիրիկական սոպրանո, որը Մետրոպոլիտեն օպերայի համար արդյունավետ դրամահավաքներ է իրականացրել։
Կենսագրություն
Մետրոպոլիտեն օպերայում կարիերան սկսել է 1910 թվականի ամռանը, երբ այդ թատրոնը հյուրախաղերով գտնվում էր Փարիզում։ Նույն տարվա հունիսի 9-ին Պուչինիի «Մանոն Լեսկո» օպերայում Մանոնի դերում փոխարինել է հիվանդացած մի երգչուհու։ 1912/13 համերգաշրջանի բացման երեկոյին Նյու Յորքում Էնրիկո Կարուզոյի հետ դեբյուտով հանդես է եկել Մետրոպոլիտեն օպերայում ։ 1915 թվականին ստիպված է եղել թողնել երգելը ձայնալարերի ուռուցքների վիրահատման նպատակով, որին հաջորդած երկարատև ապաքինումից հետո բեմ է վերադարձել 1921 թվականին։ Օպերային կարիերայի ընթացքում երգել է 629 անգամ և գլխավոր դերեր կատարել 39 օպերաներում։ Հայտնի էր Ժյուլ Մասնեի «Մանոն» օպերայի գլխավոր հերոսուհու դերակատարմամաբ, ինչպես նաև «Բոհեմ» օպերայից Միմիի, «Երեք արքաների սերը» օպերայից Ֆլորայի, «Պելեաս և Մելիսանդե» օպերայից Մելիսանդեի և «Տրավիատա» օպերայից Վիոլետայի դերակատարումներով ։
1932 թվականի վերջից Բորին սկսել է զբաղվել դրամահավաքի գործընթացով։ Մեծ ճգնաժամն սկսվելուց հետո Մետրոպոլիտենը շարունակում էր առանց դժվարության տոմսեր վաճառել, բայց բաժնետերերի ներդրումները նվազել էին, և արդեն 1932 թվականի վերջին տնօրենների խորհուրդը հասկացել էր, որ բավականին մեծ գումար անհրաժեշտ կլիներ, եթե որոշվեր կազմակերպել հաջորդ համերգաշրջանը։ 1933 թվականի սկզբին Բորին համաձայնել է ֆոնդեր հայթայթելու նպատակով աշխատել թատրոնի մենեջերների հետ։ Այս աշխատանքում նա պարզապես մասնակից չէր․ նա ղեկավարում էր «Մետրոպոլիտեն օպերան փրկելու հանձնաժողով» կոչվող կազմակերպությունը, և մամուլում լայնորեն լուսաբանվող գործողություններով՝ թռուցիկներով ու նամակներով կոչեր անելով, ինչպես նաև անձնական շփումներով, դիմում էր հնարավոր բոլոր բարերարներին։ Վագների «Տրիստան և Իզոլդա» օպերայի 1933 թվականի մարտի 11-ի ռադիոթողարկման ժամանակ իր կոչին արձագանքած հազարավոր մարդկանց անձնապես երախտագիտություն է հայտնել ։ Նաև շատ է ճանապարհորդել ու մասնակցել բազմաթիվ բենեֆիսների ու հանդես եկել կատարումներով ։ Այս ամբողջ ընթացքում շարունակել է իրականացնել իր դերակատարումների ծանրաբեռնված ժամանակացույցը։ Պահանջվել է ընդամենը երկու ամիս անհրաժեշտ $300,000 գումարը հավաքելու համար     ։ 1933 թվականի մայիսին Մետրոպոլիտեն օպերայի տնօրենը հրապարակավ շնորհակալություն է հայտնել երգչուհուն ասելով, որ նա կատարել է անհնար համարված սխրագործություն։ «Նա իրավիճակն իր ձեռքն էր վերցրել և ձգտել նպատակի կատարմանն այնպիսի երևակայությամբ ու տաղանդով, որն իր աշխատանքում իրեն դարձնում է բոլոր ժամանակների ամենամեծ արվեստագետներից մեկը» ։
1933 - 1935 թվականների ընթացքում եղել է «Փրկենք Մետրոպոլիտենը» կազմակերպությանը հաջորդած «Պահպանենք Մետրոպոլիտենը» կազմակերպության նախագահը։ 1934/35 օպերային համերգաշրջանն ապահովելու համար այս կազմակերպության կողմից հավաքվել է մոտավորապես նույն չափի գումար, ինչքան նախորդ տարի ։ 1935 թվականին դարձել է տնօրենների խորհրդի կազմում ընդգրկված առաջին կատարողը, սակայն շարունակել կազմակերպության նախագահի իր պարտականությունները ևս ։
1936 թվականի մարտի 29-ի նրա հրաժեշտի համերգը բացառիկ իրադարձություն էր Մետրոպոլիտենում, որի ընթացքում երգել է տեսարաններ «Մանոն» և «Տրավիատա» օպերաներից Կիրսթեն Ֆլագսթադի, Էլիզաբեթ Ռեթբերգի, Ռոզա Պոնսելեի, Ջովանի ՄԱրտինելլիի և այլոց մասնակցությամբ։
Մետրոպոլիտեն օպերայից հեռանալուց հետո շարունակել է հանդես գալ մենահամերգներով և ձայնագրություններ անել, իսկ երգելը թողնելուց հետո ընտրվել է Մետրոպոլիտեն օպերայի գիլդայի նախագահ։
1960 թվականի մայիսի 2-ին տարել է ուղեղային արյունահոսություն և վախճանվել մայիսի 14-ին Նյու Յորքի Ռուզվելտ հիվանդանոցում։ Երբեք չի ամուսնացել, մտածելով, որ արվեստագետները չպետք է ամուսնանան  ։
Ձայնագրություններ
Բորիի ամբողջական ձայնագրությունները թողարկվել են 1995 թվականին Ռամոֆոն բրիտանական ձայնագրման լեյբլի չորս խտասկավառակների վրա, 81016-2 և 81017-2 համարների ներքո ։ Պահպանվում է նաև 1936 թվականի մարտի 29-ի՝ Մետրոպոլիտեն օպերայում տեղի ունեցած հրաժեշտի համերգի ուղիղ եթերի ձայնագրությունը։
«Ոսկե կտուցով կարմրակատարը» և Անտոնիո դի Լիտերեսի «Ացիս և Գալատեա» ստեղծագործություններից մեներգների ձայնագրությունները թողարկվել են «SanCtuS Recordings» ընկերության «Դարի ձայները էկզոտիկա են երգում» խտասկավառակի վրա, որտեղ Բորին ներկայանում է իր ժամանակի լավագույն երգիչների հետ։
Արտաքին հղումներ
Կատեգորիա:Սոպրանոներ Կատեգորիա:Օպերային երգիչներ Կատեգորիա:Իսպանացի երգչուհիներ Կատեգորիա:20-րդ դարի օպերային երգչուհիներ
Նիլս Վերկոյեն
Նիլս Վերկոյեն (Nils Verkooijen, ), հոլանդացի դերասան։
Կարիերա
Նիլսի կարիերան սկսվել է 2004 թվականին, երբ նա 7 տարեկան էր։ Նրա առաջին դերը ոչ այդքան ուշագրավ «Էնգելն ու նրա եղբայրը» կարճամետրաժ ֆիլմում էր։ Արդեն 2005 թվականին Նիլսը խաղացել է «Ձիուկ Վինկիի համար» ավելի հաջողված նախագծում։ Նրան անմիջապես նկատում են պրոդյուսերները և ռեժիսորները` երիտասարդ և խոստումնալից դերասանին հրավիրելով մասնակցելու նոր նախագծերի։ Այնուհետև Նիդերլանդներում թողարկվել է Նիլսի մասնակցությամբ նոր` «Van Speijk»-ը ֆիլմը (հեռուստասերիալ, 2006-2007)։
Ներկայումս Նիլսը շարունակում է հանդես գալ ֆիլմերում, զբաղվել դերասանությամբ և ուրախացնել իր երկրպագուներին այնպիսի նոր դերերով, ինպիսիք են «Բոբբին և ուրվականների որսորդները» (2013), «Խղճացեք» (2013) նախագծերում խաղացած դերերը։
Ծանոթագրություններ
Կատեգորիա:Հոլանդացի դերասաններ
Զարգո Տուրե
Զարգո Տուրե (նոյեմբերի 11, 1989 թ., Դակար, Սենեգալ), սենեգալցի ֆուտբոլիստ, թուրքական «Տրաբզոնսպոր» ակումբի և Սենեգալի ազգային հավաքականի պաշտպանն է։ 2012 թ․ Լոնդոնում անցկացված օլիմպիական խաղերի մասնակից է։
Ակումբային կարիերա
Ֆուտբոլով սկսել է զբաղվել սենեգալական «Սպորտինգ Դակար» ակումբում։
2008 թ․ 3 տարվա պայմանագիր է ստորագրել ֆրանսիայի երկրորդ դիվիզիոնում հանդես եկող «Բուլոն» ակումբի հետ։ Առաջին խաղը նոր ակումբի կազմում անցկացրել է 2008 թ․ օգոստոսի 1-ին, երբ թիմը մրցում էր Ամյենի հետ ։ Տուրեն միանգամից դարձավ թիմի հիմնական կազմի խաղացող։ Առաջին մրցաշրջանում Բուլոնի կազմում մասնակցեց 32 հանդիպման, որից 25-ը՝ մեկնարկային կազմում։ Բուլոնը 2008/09 մրցաշրջանի արդյունքներով իր պատմության մեջ առաջին անգամ իրավունք ստացավ մասնակցելու առաջին լիգայի խաղերին։
2009/10 մրցաշրջանը անհաջող էին ինչպես Զարգոյի, այնպես էլ իր թիմի համար։ Ֆուտբոլիստն առաջին լիգայում անցկացրեց ընդամենը 14 հանդիպում, որից առաջինը Ռենի հետ ։ Իսկ Բուլոնը զբաղեցնելով 19-րդ հորիզոնականը հետ գնաց երկրորդ լիգա։
Հաջորդ 2 մրցաշրջանում Տուրեն մասնակցեց 65 հանդիպման և դարձավ 2 գոլի հեղինակ։
2012/13 մրցաշրջանի սկզբում ֆուտբոլիստը 1 տարվա վարձավճարային պայմանագիր է ստորագրում երկրորդ լիգայում հանդես եկող մեկ այլ ակումբի՝ Հավրի հետ։ Առաջին հանդիպումը նոր ակումբի կազմում անցկացրել է 2012 թ․ օգոստոսի 13֊ին ։ Մրցաշրջանի ընթացքում Տուրեն մասնակցեց 36 հանդիպման, որոնք բոլորը մեկնարկային կազմում։ 2013 թ․ ամռանը Հավրի ղեկավարությունը որոշեց գնել Տուրեին։
Ազգային հավաքականի կազմում
Զարգոն ընդգրկվել է Սենեգալի օլիմպիական հավաքականի կազմում մասնակցելու Լոնդոնում անցկացված օլիմպիական խաղերին։ Մրցաշարում մասնակցել է 4 խաղերի, իսկ հավաքականը հասավ մինչև 1/4 եզրափակիչ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Սենեգալցի ֆուտբոլիստներ Կատեգորիա:Սենեգալի հավաքականի ֆուտբոլիստներ Կատեգորիա:Բուլոնի ֆուտբոլիստներ Կատեգորիա:Հավրի ֆուտբոլիստներ Կատեգորիա:Լորյանի ֆուտբոլիստներ Կատեգորիա:Տրաբզոնսպորի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ
Արթուր Մայա
Արթուր Բրազիլիանո Մայա, ավելի հայտնի է ինչպես Արթուր Մայա (Arthur Brasiliano Maia,, բրազիլացի ֆուտբոլիստ, ով հանդես է եկել կիսապաշտպանի դիրքում։ Զոհվել է Կոլումբիայում տեղի ունեցած ավիավթարից։
Կենսագրություն
Արթուր Մայան ծնվել է Ալագոաս նահանգի Մասեյո քաղաքում 1992 թվականին։ 11 տարեկանում հայտնվեց Սալվադորի «Վիտորիա» ակումբի ակադեմիայում, և անցկացրել է բոլոր պատանեկան և երիտասարդական տարիները «Վիտորիայի» կազմում։ «Վիտորիայի» կազմում առաջին խաղն անցկացրել է 2010 թվականին հետագայում նրա պայմանագիրը միշտ պատկանել է հարազատ ակումբին ։ Չնայած, որ Արթուրը 2013 թվականից հիմնականում խաղացել վարձավճարով ուրիշ ակումբներում՝ «Ժոինվիլ», «Ամերկու», «Ֆլամենգո»։ 2015 թվականին վարձավճարի է տրվել ճապոնական Ջեյ-լիգայի «Կավասալի Ֆրոնտալլեում»։
2016 թվականին երկրորդ անգամ վերադարձավ «Վիտորիա», որից հետո երկրորդ անգամ դարձավ Բաիյա նահանգի չեմպիոն (առաջին տիտղոսը Արթուրը նվաճել է պրոֆեսիոնալ մակարդակում իր դեբյուտի առաջին տարում)։ Մայիսի 14-ին կիսապաշտպանը կրկին վարձավճարով տրվեց, այս անգամ ուրիշ ակումբ Սերիա Ա-ի «Շապեկոենսե» ակումբ ։ Նոր ակումբում Արթուր Մայան դարձավ հիմնական կազմի խաղացող և հաջող հանդես եկավ սեզոնում, թիմը համեմատաբար համեստ բյուջեով վստահորեն ընթանում էր Բրազիլիայի առաջնության մրցաշարային աղյուսակի միջնամասում, իսկ միջազգային ասպարեզում հասել է պատմության մեջ իր ամենաբարձր նվաճմանը, դուրս գալով Հարվամերիկյան գավաթի եզրափակիչ ։
2016 թվականի նոյեմբերի 28-ին Արթուր Մայան զոհվեց Կոլումբիայում տեղի ունեցած ավիավթարից գրեթե ակումբի ամբողջ անձնակազմի և ակումբի ամբողջ մարզչական շտաբի հետ միասին, որը գնում էր «Ատլետիկո Նասիոնալի» դեմ ՀԱԿ-2016-ի եզրափակչի առաջին խաղին մասնակցելու ։
Ջոսայա Ռոյս
Կենսագրություն
1875 թվականին ավարտել է Կալիֆոռնիայի համալսարանը։ 1875-1876 թվականներին նա վերապատրաստվել է Գերմանիայում՝ Վինդբլենդում և Գոտինգենի Լոտցե համալսարանում։ 1878 թվականին  նա ստացել է դոկտորի կոչում Ջոնս Հոփկինսի համալսարանում, որտեղ լսել է Ջեմս Ուիլյամի և Պիրս Չարլզ Սանդերսի դասախոսությունները։ 1882 թվականից մինչև կյանքի վերջն աշխատել է Հարվարդի համալսարանում որպես պրոֆեսոր։ Եղել է Ամերիկյան փիլիսոփայական ասոցիացիայի նախագահ։
Փիլիսոփայություն
Իր փիլիսոփայության մեջ նա քննադատում է պրագմատիզմը՝ բարձր արժեքները ժխտելու համար։ Զարգացնում է «բացարձակ կամավորության» գաղափարը, համաձայն որի՝ առանձին անհատներ (անհատական գիտակցություն) միասին կազմում են «համընդհանուր համայնք», որը կատարում է Աստծո «բացարձակ անհատականության» կամքը՝ մեզ ներգրավելով «աստվածային» ներդաշնակության աշխարհ։ Քաղաքական, տնտեսական և կրոնական համայնքներում միավորված անհատները կազմում են «կատարյալ կարգ»։ Այս կապակցությամբ Ռոյսը կիսում է պատմության հեգելյան փիլիսոփայությունը, որտեղ մարդիկ համարվում են դերակատարներ ։
Էթիկան կառուցել է հավատարմության գաղափարի հիման վրա։ Ըստ նրա՝ բարձրագույն բարիքին կարելի է հասնել «ուժեղ կամքի, գործնական և անձի անզիջում նվիրվածության օգնությամբ ընդհանուր գործին»։ Ռոյսը բացահայտում է այն հավատարմությունը, որի մասին խոսում է, սովորական մարդկանց մեջ, ովքեր կատարում են իրենց պարտականությունները, առանց դերասանություն անելու։
Երեմ Սանահյանի տուն
Երեմ Սանահյանի տուն, բնակելի տուն Երևանում։ Գտնվում է Փավստոս Բուզանդի 30 հասցեում։ Կառուցվել է 1894 թվականին ։
Նկարագրություն
Միհարկանի կառույց է նկուղով՝ բաղկացած գլխավոր մասնաշենքից և բակի առանձնատներից։ Գլխավոր մասնաշենքում սենյակները (29 մ² և այլ) դասավորված են երկշարք կարգով, բակում՝ միաշարք։ Բնակարանի մուտքը բակից է, որ փողոցից տանում է երթանց։ Վերջինիս մեջ է թաղակապ նկուղի դուռը։ Փայտյա բաց պատշգամբը ձգվում է բակահայաց ճակատով և բոլոր սենյակները կապում միմյանց։ Շենքի գլխավոր ճակատը շարված է սև տուֆով։ Լուսամուտները երեսակալներով և աղեղնաձև բարավորներով են։ Դրանցից վերև քանդակված են քառատերև վարդակներ։ Ճակատի աջ կողմում աչքի են ընկնում երթանցի մուտքն ու մեծ լուսամուտը։ Այս մասում նկուղն ունի փոքր, ուղղանկյուն լուսամուտ։ Ճակատն ավարտվում է պարզ քիվով։
1938-1974 թթ. այս տանն է ապրել ՀՀ ժողովրդական արտիստ, կինոռեժիսոր Ներսես Հովհաննիսյանը։ 2018 թվականին տան պատին տեղադրվել է նրան նվիրված հուշատախտակ ։
Ծանոթագրություններ
Կատեգորիա:Փավստոս Բուզանդի փողոցի տներ Կատեգորիա:Երևանի ճարտարապետական հուշարձաններ Կատեգորիա:Երևանի շենքեր և կառույցներ Կատեգորիա:19-րդ դարի հիմնադրումներ Երևանում Կատեգորիա:Հին Երևան
Լոկայաթա
Չարվակա կամ լոկայաթա (սանսկրիտերեն՝ चार्वाक – carvaka - ուսմունք չորս տարրերի մասին), հին և միջնադարյան Հնդկաստանի ոչ ուղղափառ փիլիսոփայական դպրոց, որին բնորոշ են աթեիստական ու բնապաշտական սկզբունքներ և մատերիալիստական միտումներ։ Կապված է Բրիհասպատի իմաստունի (մեր թվարկությունից առաջ I հազարամյակ) ուսմունքի հետ։
Փիլիսոփայություն
Ըստ Չարվակայի, աշխարհը չորս նախատարրերի՝ օդի, կրակի, ջրի և հողի (երբեմն նաև եթերի) համակցություն է։ Հոգին այդ տարրերի հատուկ համակցության՝ մարմնի հատկանիշն է։ Մահվանից հետո մարմինը նորից բաժանվում է սկզբնատարրերի, իսկ հոգին ոչնչանում է։ Գիտելիքի հավաստիության միակ աղբյուրն ու չափանիշը զգայական ընկալումն է։ Տրամաբանությունը զգայական տվյալները զուգակցող օժանդակ միջոց է, հետևաբար պետք է դատել գոյություն ունեցողի շուրջը և ոչ թե դատողությունից բխեցնել ինչ-որ բանի գոյությունը։ Չարվակայի բարոյագիտությունը մերժում է ավանդական այն դրույթը, ըստ որի տառապանքի աղբյուրը երկրայինի՝ զգայականի մեջ է, և կյանքի իմաստը դրանից ազատագրվելն է։ Չարվական պնդում է միայն երկրային կյանքի (լոկա) գոյությունը և սովորեցնում տառապանքից խուսափելով ձգտել հաճույքի։ Վեդաների և բրահմայական կրոնի հեղինակությունը ժխտելու, ինչպես նաև մատերիալիստական և հեդոնիստական ուղղվածության պատճառով Չարվական եղել է հնդկական ուղղափառ փիլիսոփայության հոսանքների քննադատության առարկա։
Ստուգաբանություն
Աջիթա Քեսակամբալան (չինարեն – 無勝髮褐մ․թ․ա․ 6-5–րդ դդ․) չարվակների նախորդն է եղել, հնդկական մատերիալիստ փիլիսոփա, մ․թ․ա․ ամենահին մտածողներից մեկը։ Նա համարում էր, որ աշխարհի մասին հավաստի գիտելիքների միակ աղբյուրը զգայական փորձն է և ծաղրում էր զգայականից դուրս ամեն մի մտահանգում ։
Հերքում
Չարվական դեռևս հնագույն ժամանակներում դուրս է մղվել որպես դպրոց՝ էական ազդեցություն չունենալով հնդկական մտածողության վրա։ Անգամ տեսակետ կա, որ նման դպրոց չի էլ եղել, այլ հորինել են բրահմանները այդ անվան տակ միավորելով տարբեր մտածողների աշխատություններ, քանի որ դժվար է եղել այդ մտածողներին որևէ դպրոցի դասել ։ Մատերիալիստներից բացի չարվակների շարքն են դասվել բոլոր այն փիլիսոփաները, որոնք Հնդկաստանում գործող կրոնական արժեքները չէին ընդունում։ Այդ շարքում էին բնափիլիսոփաները, սկեպտիկները, նիհիլիստները։ Այս տեսակետի հիմնավոր վկայություն է այն փաստը, որ մեր օրեր հասած չարվակների դպրոցի առաջին տրակտատը դիալեկտիկ Ջայրաշիբհաթիի աշխատությունն է, որը ոչ թե մատերիալիստ էր, այլ ծայրահեղ սկեպտիկ։ Այդ տրակտատում («Տատվապապլավասիմխա» — «Փիլիսոփայական կատեգորիաների խորտակում») նա հերքում է ցանկացած ճանաչողության հավաստիությունը և նույնիսկ մերժում է զգայական ընկալման կոռեկտ բնորոշելու հնարավորությունը։
Չարվակի հիմնական աղբյուրները ժամանակին գոյություն ունեցող համակարգերի ուսումնասիրողական աշխատություններն են․
Ծանոթագրություններ
Կատեգորիա:Հնդկական փիլիսոփայություն Կատեգորիա:Աթեիզմ Կատեգորիա:Փիլիսոփայական տեսություններ
Զիտան և Գիտան
«Զիտան և Գիտան» (Seeta Aur Geeta, सीता और गीता, سیتا اور گیتا), հնդկական ֆիլմ, որի ռեժիսորն է Ռամեշ Սիպպին։ Վարձույթ է հանվել 1972 թվականին և գրավել է առաջին տեղը, որպես այդ տարվա ամենաբյուջետային ֆիլմ ։ Ֆիլմը մեծ ճանաչում է գտել նաև ԽՍՀՄ-ում ։ Կինոնկարը պատմում է երկվորյակ քույրերի մասին, որոնք բաժանվել են մանուկ հասակում։
Սյուժե
Սաստիկ տեղատարափ անձրևի ժամանակ ընտանեկան զույգը կանգ է առնում մոտակա խրճիթում, որը պատկանում էր գնչուներին։ Քանի դեռ տղամարդիկ գտնվում են բժշկի փնտրտուքի մեջ՝ սկսվում է կնոջ ծննդաբերությունը։ Առավոտյան, երբ ամուսինները փոքրիկին գրկած գնում են տուն, պարզվում է, որ ծնվել են երկվորյակ աղջիկներ, բայց տանտեր գնչուհին աղջիկներից մեկին պահել է իրեն։ Հարազատ ծնողներն աղջկան անվանում են Զիտա, իսկ որդեգիրները՝ Գիտա։
Զիտան թռչում է կամրջից, բայց նրան փրկում է Ռակին՝ չկասկածելով որ նա ոչ թե Գիտան է, այլ ուրիշ մեկը։ Իսկ այդ ժամանակ Գիտային Զիտայի հարազատներն են տանում պահելու՝ չկասկածելով, որ նա Զիտան չէ։
Այսպիսով ամեն ինչ խառնվում է իրար։
Արտաքին հղումներ
Կատեգորիա:Հնդկական ֆիլմեր Կատեգորիա:1972 ֆիլմեր Կատեգորիա:Հինդի լեզվով ֆիլմեր Կատեգորիա:Հնդկական մելոդրամա ֆիլմեր
MAC հասցե
MAC հասցե, (media access control address) նույնականացման եզակի ցուցիչ, նշանակվող ցանցային ինտերֆեյսի վերահսկիչի կողմից ցանցի ֆիզիկական սեգմենտում հաղորդակցության համար։ MAC հասցեները հիմնական IEEE 802 ցանցային տեխնոլոգիաների, Wifi և լարային կապի համար օգտագործվում են որպես ցանցային հասցեներ։ Տրամաբանորեн MAC հասցեները օգտագործվում են OSI մոդելի մեդիա հասանելիության կառավարման պրոտոկոլի ենթաշերտերում։
MAC հասցեները շատ հաճախ նշանակվում են ցանցային սարքի արտադրողի կողմից և պահպանվում են սարքի մեջ։ Եթե հասցեն նշանակված է արտադրողի կողմից, այն հաճախ ներկայացնում է արտադրողի նույնականացման գրանցված համարը։ Այն կարող է հայտնի լինել նաև որպես '''ցանցային սարքի հասցե (Ethernet hardware address) (EHA), սարքի հասցե (hardware address) կամ ֆիզիկական հասցե (physical address)։ Սա կարող է հակադրվել ծրագրավորված հասցեին, որտեղ սպասարկող սարքը NIC-ին ուղարկում է հրամաններ՝ օգտագործելու կամայական հասցե։
'''
Ցանցային հանգույցը կարող է ունենալ մի քանի NIC-եր և դրանցից յուրաքանչյուրը՝ չկրկնվող MAC հասցե։
MAC հասցեները կազմում են մեկից երեք թվային տարածություններ, որոնք կառավարվում են էլեկտրոնիկայի ինժեներների ինստիտուտի կողմից (IEEE)։ MAC-48, EUI-48, և EUI-64. Էլեկտրոնիկայի ինժեներների ինստիտուտը պահանջում է EUI-48 և EUI-64 անվանումների ապրանքային նշանները, որտեղ EUI-ը ''Extended Unique Identifier հապավումն է (ընդլայնված եզակի նույնականացում)։
''
Պայմանական կոնվենցիաներ
Ստանդարտ (IEEE 802) MAC-48 հասցեների տպագրման ֆորմատը մարդուն հասանելի կերպով իրենից ներկայացնում է 2 տասնվեցերորդական թվերի 6 խումբ, որոնք իրարից բաժանվում են գծերով` (<tt>-) կամ վերջակետերով՝ (</tt><tt>։), ըստ խոսանցման հաջորդականության։ (Օրինակ՝ </tt><tt>01-23-45-67-89-ab </tt> <tt>01։23։45։67։89։ab)։ Այս կառուցվածքը հաճախ օգտագործվում է նաև EUI-64-ում։ Մեկ այլ կոնվենցիա, որը օգտագործվում է ցանցային սարքերի կողմից, օգտագործում է 4 տասնվեցերորդական թվերի 3 խումբ, որոնք բաժանվում են կետերով՝ (</tt><tt>.) (օրինակ՝ </tt><tt>0123.4567.89ab), կրկին ըստ խոսանցման հաջորդականության։</tt>
Հասցեի մանրամասներ
Օրիգինալ IEEE 802 MAC հասցեն գալիս է օրիգինալ Xerox ցանցային հասցեագրման սխեման։ 48 կամ 281,474,976,710,656 հավանական MAC հասցեներ։
Ջովաննի Մեսսե
Ջովաննի Մեսսե (Giovanni Messe, ), իտալացի ռազմական և քաղաքական գործիչ, Իտալիայի մարշալ։
MAC հասցե
Հասցեի մանրամասներ
Բոլոր երեք թվագրման համակարգերն էլ օգտագործում են նույն ֆորմատը և տարբերվում են միայն երկարությամբ ու ցուցիչով։ Հասցեները կարող են լինել կամ ունիվերսալ կերպով կառավարվող, կամ՝ լոկալ կառավարվող։
Ջովաննի Մեսսե
Վաղ Տարիներ և Առաջին համաշխարհային պատերազմ
Ծնվել է 1883 թվականի դեկտեմբերի 10-ին Ապուլիայում` Բրինդիզի գավառի Մեսանյե գյուղում։ 1901 թվականի դեկտեմբերին սկսել է իր ռազմական կարիերան`ընդունվելով բանակ որպես կամավոր։ Մասնակցել է 1913 թվականին Իտալիայի կողմից Լիբիայի նվաճմանը։ Առաջին համաշխարհային պատերազմի ժամանակ կռվել է «Arditi» («Խիզախներ») հարձակվողական շարքերում, հատուկ հետևակներում։ Իրեն խիզախ դրսևորելով այդ պատերազմների ժամանակ` 1923 թվականին Մեսսեն դարձել է Իտալիայի թագավորի` Վիկտոր Էմմանուել 3-րդի ադյուտանտը (օգնականը)։ 1927-1935 թվականներին ղեկավարել է բերսալյերների 9-րդ գունդը` գնդապետի կոչմամբ։ 1935 թվականի սեպտեմբերի 16-ին նշանակվել է 3-րդ մոտոհրաձգային բրիգադի հրամանատար Վերոնայում, որի համար հրամանատար է եղել նաև Իտալա-եթովպական երկրորդ պատերազմի ժամանակ։ Արդյունավետ գործողությունների համար Մեսսեին տրվել է գեներալ-մայորի կոչում։
MAC հասցե
Հասցեի մանրամասներ
Ունիվերսալ կերպով կառավարվող հասցեները բացառիկ կարգով տրամադրվում են սարքին՝ արտադրողի կողմից։ Առաջին երեք օկտետները (փոխանակաման հաջորդականությամբ) ճանաչում են սարքը թողարկող ընկերությունը, այլ կերպ ասած՝ կազմակերպության բացառիկ ցուցիչ (անգլ.՝ Organizationally Unique Identifier) (OUI) ։
Ջովաննի Մեսսե
Երկրորդ համաշխարհային պատերազմ
1939 թվականի ապրիլին որպես Ալբանիայի հատուկ կորպուսի (Corpo di Spedizione in Albania) հրամանատարի փոխարինող՝ մասնակցել է երկրի օկուպացմանը։ Հունական ռազմագործողության ժամանակ` 1940 թվականին, ղեկավարել է հեծելազորային կորպուսը և հաջողության հասել հունական զորքերի դեմ, որը ղեկավարվում էր Ալեքսանդր Պապագոսի կողմից։ Հունական բանակի հակահարձակման ժամանակ Մեսսեն գլխավորում էր զրահատանկային կորպուսը (Corpo d’Armata): 1941 թվականի ապրիլին Վերմախտի օգնությամբ ռազմագործողությունն ավարտվել է Առանցքի ուժերի հաղթանակով։
MAC հասցե
Հասցեի մանրամասներ
Ունիվերսալ կերպով և լոկալ կերպով կառավարվող հասցեները տարբերակվում են հասցեի ամենակարևոր բայթի երկրորդ ավելի քիչ կարևոր բիթի սահմանմամբ։ Այս բիթը հայտնի է որպես U/L բիթ, որը Universal/Local (ունիվերսալ/լոկալ) բառերի հապավումն է և որոշում է, թե ինչպես են հասցեները կառավարվում։ Եթե բիթը 0 է, հասցեն կառավարվում է ունիվերսալ կերպով։ Եթե բիթը 0 է, հասցեն կառավարվում է ունիվերսալ կերպով։ Եթե այն 1 է, ապա հասցեն կառավարվում է լոկալ կերպով։ Հասցեի 06-00-00-00-00-00 օրինակում ամենակարևոր բայթը 06 (hex) է, որի երկուական (binary) տարբերակն է 00000110, որտեղ երկրորդ ամենաքիչ կարևոր բիթը 1-ն է։ Ամեն դեպքում սա լոկալ կերպով կառավարվող հասցե է ։
Ջովաննի Մեսսե
Երկրորդ համաշխարհային պատերազմ
Հաշվի առնելով Ջովաննի Մեսսեի` տանկային պատերազմ տանելու փորձը, նա կարող էր ուղարկվել Հյուսիսային Աֆրիկայում իտալական կորպուսը ղեկավարելու, սակայն դրա փոխարեն նա նշանակվել է Ռուսաստանում իտալական հետազոտական կորպուսի ղեկավար (Corpo di Spedizione Italiani in Russia — CSIR):
1942 թվականի նոյեմբերի 1-ին Մեսսեն ուղարկվել է Իտալիա և նշանակվել XXX կորպուսի ղեկավար, որը նոյեմբերի վերջին տեղափոխվել է Թունիս։ 1943 թվականի հունվարի վերջին նշանակվել է Աֆրիկական կորպուսի նոր հրամանատար (Էրվին Ռոմելի փոխարեն), որը միանգամից վերանվանվել է «1-ին իտալա-գերմանական զրահատանկային բանակ»։
Փշերով տուն
Փշերով տուն (Casa de les Punxes, Casa Terrades), շինություն Բարսելոնայի Էշամպլե թաղամասում ։ Կառուցվել է 1905 թվականին մոդեռն ճարտարապետ Ժոզեպ Պուչ-ի-Կադաֆալկայի նախագծով։ Շինությունը գտնվում է Դիագոնալ պողոտայի, Բրուկ և Ռոսելյո փողոցների միջև։
Շինարարություն
Փշերով տունը կառուցվել է 1903 - 1905 թվականներին մոդեռն ճարտարապետ Ժոզեպ Պուչ-ի-Կադաֆալկայի նախագծով։ Այն հանդիսանում է ճարտարապետի առավել հայտնի նախագիծը։ Տունը կառուցվել է Տերադես (Terrades) ազգանունով երեք քույրերի պատվերով, ինչը առիթ է հանդիսացել տան երկրորդ անվանման` «Տերադես տուն» (Casa Terrades): Ճարտարապետի նպատակն է եղել քույրերին պատկանող երեք տները միացնել ։
Շենքը պատմական հուշարձանի կարգավիճակ է ձեռք բերել 1975 թվականին, իսկ 1980 թվականի հիմնանորոգվել է ։
Սեփականատերերի փոփոխություն
1991 թվականին տունը ձեռք է բերել «Կոլոնիալ» ընկերությունը։ 2003 թվականին ևս մեկ վերանորոգում է իրականացվում, որ ավելի մոտ էր ճարտարապետի սկզբնական տարբերակին։ Տունը աճուրդի է հանվել և վաճառվել մասնավոր սեփականատիրոջ ։ Ներկայումս այն մասնավոր սեփականություն է և փակ է այցելությունների համար. շենքը կարելի է դիտել միայն դրսից։
Մազրոլ (Շարանտի գավառ)
Մազրոլ (Mazerolles), համայնք Ֆրանսիայի Նոր Ակվիտանիա մարզի Շարանտ գավառում ։
Փշերով տուն
Ծանոթագրություններ
Կատեգորիա:Բարսելոնայի շենքեր և կառույցներ
Մազրոլ (Շարանտի գավառ)
Աշխարհագրություն
Գտնվում է Փարիզ քաղաքից 380 կմ հարավ, Պուատիե քաղաքից` 95 կմ հարավ, Անգուլեմ քաղաքից` 32 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 237 աշխատունակ (15-64 տարեկան) բնակիչ, որոնցից ակտիվ էին 147-ը, իսկ ոչ ակտիվները` 90։ Ակտիվության ցուցանիշը կազմում է 62,0 %։ 147 աշխատունակ մարդկանցից աշխատել է 138 անձ (83 տղամարդ և 55 կին)։ Գործազուրկ են եղել 9 անձ (3 տղամարդ և 6 կին)։ 90 անաշխատունակներից 21-ը եղել են աշակերտներ կամ ուսանողներ, 40-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Naked (երգ, Ջեյսոն Դերուլո)
«Naked», ամերիկացի երգիչ Ջեյսոն Դերուլոյի երգը։ Այն որպես սինգլ թողարկվել է 2016 թվականի փետրվարի 12-ին ։
Տեսահոլովակ
Երգի համար նկարահանվել է տեսահոլովակ, որի ռեժիսորն է հենց ինքն է՝ Ջեյսոն Դերուլոն ։ Տեսահոլովակում նկարահանվել է ամերիկացի երգչուհի Քեյ Միշելը ։ 2015 թվականի դեկտեմբերի 29-ին համացանցում հայտնվեց տեսահոլովակի նկարահանման ընթացքի առաջին լուսանկարը, որում Դերուլոն պատկերված էր մերկ՝ կանագած սև ֆոնի առջև ։ Տեսահոլովակը ներկայացվեց 2016 թվականի փետրվարի 11-ին Դերլուլոյի ՅուԹյուբի ալիքում ։
Արտաքին հղումներ
Կատեգորիա:2016 սինգլներ Կատեգորիա:Ջեյսոն Դերուլոյի երգեր
Օրգանական ճարտարապետություն
Օրգանական ճարտարապետություն, 20-րդ դարի ճարտարապետական ուղղություն, որի խնդիրն էր բնական օրգանիզմների օրինաչափ ձևավորման նմանությամբ ստեղծագործության ձևը բխեցնել իր կոնկրետ նշանակությունից և միջավայրի կոնկրետ առանձնահատկություններից։
Տարածում և հիմնախնդիրներ
Գլխավորապես տարածված էր ԱՄՆ–ում և Արևմտյան Եվրոպայում՝ հատկապես 30–50-ական թվականներին։ Կենսաբանության էվոլյուցիոն տեսության ազդեցությամբ 1890-ական թվականներին ամերիկացի ճարտարապետ Լ․ Սալիվենը ձևակերպել է օրգանական ճարտարապետությյան գաղափարները, որոնք իր տեսական աշխատություններում և ստեղծագործությամբ հետագայում զարգացրեց նրա աշակերտ Ֆ․ Լ․ Ռայթը։
Կառույցը նախապես դիտելով որպես բնապատկերի անքակտելի մաս, այն ռոմանտիկորեն ներդաշնակելով նրան, դրսևորելով բնական շինանյութի յուրահատկությունները՝ Ռայթը միաժամանակ ժխտում էր արտաքին մակերեսային նմանությունները բնության օրգանական ձևերին։ Պայքարելով ֆունկցիոնալիզմի տեխնիցիստական ծայրահեղությունների դեմ՝ օրգանական ճարտարապետությունը, 1930-ական թվականների կեսին դարձավ ժամանակակից ճարտարապետության տարածված ուղղություններից՝ ֆունկցիոնալիզմին հակադրելով մարդու հոգեբանական պահանջմունքները ի նկատի ունենալով օրգանական ճարտարապետության գալաֆարների ազդեցությամբ սկանդինավյան երկրներում կազմավորվեցին ռեգիոնալ ճարտարապետության դպրոցներ (օրինակ, Ֆինլանդիայում Ա․ Աաչտոյի և այլոց ստեղծագործությունները)։